1. I bi der Schacher Seppeli,  Im ganze Land bekannt.  Bi früehner s'flötischt Bürschli gsy,  Jetz bini ä Vagant.  Bi z'friede, wenn i z'Nacht chly Stroh,  Der Tag  mys Schnäpsli ha,  Und wenn der Herrgott Gsundheit git,  S'isch alls wos brucht' ja ja.    2. S'gaht uf der Wält gar artig zio,  I häs scho mengisch gseh,  Dass d'Lyt wäg däm verfliochtä Gäld  Änand tüend gruisig weh.  Wie schön chennts doch hie unne sy,  Der Vogel uf ein Boim,  Är singt: Chum liag dys Ländli a,  Diä Schwyz isch doch ä Troim.    3. S'isch mengä hüt ä richä Maa,  Doch äbe, wies cha gah,  Er stirbt und mioss sys liebe  Gäld  Dä andrä Lytä la.  Mä treit ä uf ä Chilehof  Grad näben ärmschtä Maa,  Ä jede mioss as glich Ort hi,  S'isch sicher wahr, ja, ja.    4. Wie gleitig gaht diä Zyt verby,  Es Jährli und nu eis.  Es dunkt eim, s'sett nid mögli sy,  Jetz bini scho ä Greis.  Und gaht de s'Himmelstürli uif,  Und wott ich ine gah,  So rüefeni: ""He, Peterus,  Der Tschachersepp isch da."    5. Und gaht de s'Himmelstürli uif,  Staht breit de  Petrus da.  Er rüeft mer zio: "Eh, salü Sepp,  Bisch dui nun oi scho da?  Chumm nume ine, chumm und leg  Dys Himmelsgwändli a.  Diä arme und verlassne Lyt  Müens schön im Himmel ha.